Seal märkasimegi abikaasaga eakat abielupaari. Nad olid väga vanad inimesed, kes ootasid mitmekordsetesse suurrättidesse mässituna jäise teesaali nurgas istudes kannatlikult ja kurtmata. Ehkki mul kippusid  hambad suus plagisema, ei näinud mees ega naine pakast tajuvatki: nende väärikad ja kannatlikud näoilmed ei ilmutanud mingit märki olukorra ebamugavusest. Nagu Afganistanis tavaks, sebisid paari ümber aupaklikult noored sugulased, kes püüdsid kuuma teed tuues, toole nihutades või aupaklikult vesteldes end kasulikuks teha.